
DJEČJI VRTIĆ „PJERINA VERBANAC“ LABIN
Prilaz Kršin 2
HR-52220 Labin
052/856-550
info@dvlabin.hr



KLASA: 406-03/26-01/01
URBROJ: 2163-4-12-01-26-3
Labin, 28. srpnja 2026.

PREDMET: Savjetovanje s javnošću u postupku donošenja Pravilnika o provedbi postupaka jednostavne nabave

Dječji vrtić „Pjerina Verbanac“ Labin na temelju odredbi Zakona o pravu na pristup informacijama („Narodne novine“ broj 25/13., 85/15. i 69/22.) provodi savjetovanje s javnošću u postupku donošenja Pravilnika o provedbi postupaka jednostavne nabave. 

Početak savjetovanja s javnošću je 28. srpnja 2026., a zadnji dan savjetovanja je 12. kolovoza 2026. 

Razlog donošenja
Osnova za donošenje nacrta Pravilnika o provedbi postupaka jednostavne nabave sadržana je u članku 86. stavku 3. Zakona o izmjenama i dopunama Zakona o javnoj nabavi („Narodne novine“ broj 48/26.). kojim je naručiteljima ostavljen rok od 3 mjeseca od stupanja na snagu Zakona da usklade opće akte kojima se uređuju pravila, uvjeti i postupci jednostavne nabave te planove nabave s odredbama citiranog zakona. Zakonom su uvedene značajnije izmjene, vezane uz postupke jednostavne nabave proizašle prvenstveno iz razloga usklađenja s direktivama Europske unije iz područja javne nabave, digitalizacije i modernizacije postupaka nabave kao i jačanja anti koruptivnih učinaka.

Pozivamo predstavnike javnosti da najkasnije do 12. kolovoza 2026. godine dostave svoje komentare na nacrt Pravilnika o provedbi postupaka jednostavne nabave putem OBRASCA za savjetovanje na e-mail: tajnistvo@dvlabin.hr 
Po završetku savjetovanja, svi pristigli  komentari bit će javno dostupni na internetskoj stranici ustanove https://dvlabin.hr/  te priloženi uz prijedlog akta o kojem će raspravljati Upravno vijeće.
Ukoliko ne želite da Vaš prijedlog  bude javno objavljen, molimo Vas da to jasno istaknete pri dostavi obrasca.

Labin, 28. srpnja 2026.

